വിയറ്റ്നാമുമായി കേരളം കൂടുതല് സഹകരണത്തിന്, മുഖ്യമന്ത്രി പിണറായി വിജയന് : വിയറ്റ്നാമുമായി കേരളത്തിന് ഏറെ സാമ്യം തിരുവനന്തപുരം: വിയറ്റ്നാമും കേരളവുമായുള്ള വ്യവസായ വാണിജ്യ സഹകരണം ശക്തിപ്പെടുത്തുമെന്നു മുഖ്യമന്ത്രി പിണറായി വിജയന്. കൃഷി, മത്സ്യ വ്യവസായ മേഖലകളില് വിപുല സാധ്യതകള് തുറക്കുന്നതാകും ഈ സഹകരണമെന്നും മുഖ്യമന്ത്രി പറഞ്ഞു. വിയറ്റ്നാം കേരളം സഹകരണം സംബന്ധിച്ചു തിരുവനന്തപുരത്തു സംഘടിപ്പിച്ച ശില്പ്പശാലയുടെ സമാപന സമ്മേളനത്തില് സംസാരിക്കുകയായിരുന്നു അദ്ദേഹം. കാര്ഷിക രംഗത്തും മത്സ്യബന്ധന, സംസ്കരണ രംഗത്തും വിയറ്റ്നാമുമായി ഏറെ സാമ്യത പുലര്ത്തുന്ന സംസ്ഥാനമാണു കേരളമെന്നു മുഖ്യമന്ത്രി ചൂണ്ടിക്കാട്ടി. നെല്ല്, കുരുമുളക്, കാപ്പി, റബര്, കശുവണ്ടി തുടങ്ങിയ മേഖലകളില് മികച്ച രീതികളും ഉത്പാദനക്ഷമതയും വിയറ്റ്നാം വികസിപ്പിച്ചെടുത്തിട്ടുണ്ട്. സമുദ്രോത്പന്ന സംസ്കരണം, മൂല്യവര്ധന എന്നിവയിലും മികവു പുലര്ത്തുന്നുണ്ട്. ഈ നേട്ടം എങ്ങനെ കൈവരിച്ചുവെന്നതു സംബന്ധിച്ച വിനിമയം ഈ മേഖലകളിലെ ഭാവി വികസനത്തില് കേരളത്തിന് വലിയ മുതല്ക്കൂട്ടാകും. ഇതിനൊപ്പം ഉന്നത വിദ്യാഭ്യാസം, പ്രൊഫഷണല് പരിശീലനം, വിവരസാങ്കേതികവിദ്യ തുടങ്ങിയ മേഖലകളില് വിയറ്റ്നാമിനു മികച്ച പിന്തുണ നല്കാന് കേരളത്തിനും കഴിയും മുഖ്യമന്ത്രി പറഞ്ഞു . വിയറ്റ്നാമുമായി സഹോദര നഗര ബന്ധം വിപുലമാക്കാനുള്ള ആശയം ഏറെ പ്രയോജനകരമാണെന്നു മുഖ്യമന്ത്രി ചൂണ്ടിക്കാട്ടി. Tags Kerala Pinarayi Vijayan Vietnam shortlink